Source: https://www.valtiokonttori.fi/palvelu/raportointikoodisto/
Timestamp: 2019-03-26 15:14:17+00:00
Document Index: 25461064

Matched Legal Cases: ['kko ', 'kko ', 'kko ', 'kko ', 'kko ', 'kko ']

Talousraportoinnin koodisto - Valtiokonttori
Etusivu / Palvelut / Muut palvelut / Talousraportoinnin koodisto
Koodiston käyttö helpottaa PK-yrityksen tilinpäätöstietojen viranomaisraportointia.
Talousraportoinnin koodisto on standardi, joka ohjaa täydentämään tilikarttaa niin, että yrityksen lakisääteinen raportointi on vaivatonta. Koodistolla on virallisen tilinpäätöksen rakenne. Kun kirjaat liiketapahtumat alusta alkaen koodiston standardin mukaisesti, virallisen tilinpäätöksen saldot ja tarvittavien erittelyjen tiedot ovat kohdallaan.
Valtiokonttorin tehtävänä on edistää taloushallinnon automatisointia suomalaisessa yhteiskunnassa. Talousraportoinnin koodisto on osa taloushallinnon automaatiossa hyödynnettävää rakenteista taloustietoa.
Valtiokonttori ylläpitää talousraportoinnin koodistoa raportointilautakunnan päätösten mukaisesti.
Talousraportoinnin koodisto julkaistaan yhteentoimiva.suomi.fi-palvelussa.
Raportointikoodisto vuodelle 2019 on selattavissa verkossa >
Osakeyhtiöiden tilinpäätöksen SBR-taksonomia
•Osakeyhtiöiden tilinpäätöksen SBR-taksonomiat löydät Tieken sivuilta >
Raportointilautakunta
Valtiokonttori vastaa raportointilautakunnan toiminnasta ja pitää huolta raportointikoodiston ajantasaisuudesta. Lautakunta päättää vuosittain koodistoon tehtävistä muutoksista.
Raportointilautakunnan jäsenet ja näiden valinta
Lautakuntaan nimetään edustajia raportointikoodiston käyttäjiä ja kehittäjiä edustavista organisaatioista. Valtiokonttori lähettää nimeämispyynnön lautakunnan jäseniksi ja näiden henkilökohtaisiksi jäseniksi.
Raportointilautakuntaan voi kuulua 8-12 jäsentä sekä puheenjohtaja ja varapuheenjohtaja. Kullakin jäsenellä on henkilökohtainen varahenkilö.
Valtiokonttori nimittää raportointilautakuntaan puheenjohtajan ja varapuheenjohtajan sekä jäsenet ja henkilökohtaiset varajäsenet kahdeksi kalenterivuodeksi.
Päätösvaltaisuus ja päätöksenteko
Lautakunta on päätösvaltainen, kun puheenjohtaja tai varapuheenjohtaja ja vähintään puolet jäsenistä on paikalla. Lautakunnan päätös on ratkaisu, jota enemmistö on kannattanut. Äänten mennessä tasan ratkaisee puheenjohtajan kanta.
Raportointilautakunnan kokoonpano 2019–2020 (henkilökohtainen varamies suluissa):
Aalto-yliopisto, Hannu Ojala (Kari Toiviainen)
Elinkeinoelämän keskusliitto, Hannu Ylänen (Santeri Suominen)
Keskuskauppakamari, Ann-Mari Kemell (Anne Horttanainen)
Suomen Kuntaliitto, Marja-Liisa Ylitalo (Mikko Mehtonen)
Patentti- ja rekisterihallitus, Franck Mertens (Mikko Valtonen)
Suomen Taloushallintoliitto, Eeva Lyytinen (Janne Fredman)
Tmi Leena Rekola-Nieminen, Leena Rekola-Nieminen
Tilastokeskus, Jaakko Salmela (Pirkko Nurmela)
Työ- ja elinkeinoministeriö, Timo Kaisanlahti (Mika Björklund)
Verohallinto, Lauri Tuomarla, puheenjohtaja (Tarja Rautio)
Suomen Asiakastieto Oy, Ari Toivio (Mikko Hollman)
Suomen XBRL-konsortio (Tieke), Esko Penttinen (Elina Koskentalo)
Valtiokonttori, Ari Kauhanen (Tanja Wistbacka)
Mika Mertanen, Valtiokonttori, sihteeri
Raportointivaliokunta
Raportointilautakunnan valmistelevana ja avustavana elimenä toimii raportointivaliokunta.
Valiokuntaan kuuluu 6-10 jäsentä, jotka edustavat raportointikoodiston käyttäjiä ja kehittäjiä.
Valiokunnan puheenjohtajana toimii lautakunnan puheenjohtaja. Valtiokonttori nimittää raportointivaliokunnan puheenjohtajan ja varapuheenjohtajan sekä jäsenet kahdeksi kalenterivuodeksi.
Valiokunta on päätösvaltainen, kun puheenjohtaja tai varapuheenjohtaja ja vähintään kaksi (2) jäsentä on läsnä. Valiokunnalla on oikeus päättää kiireellisiä toimia vaativista raportointikoodistoa koskevista asioista.
Raportointivaliokunnan kokoonpano kaudelle 2019-2020:
Aalto-yliopisto, Tapani Kykkänen
Työ- ja elinkeinoministeriö, Mika Björklund
Suomen Taloushallintoliitto, Eeva Lyytinen
Tilastokeskus, Jaakko Salmela
Patentti- ja rekisterihallitus, Franck Mertens
Suomen XBRL-konsortio, Elina Koskentalo
Valtiokonttori, Ari Kauhanen
Yhteystiedot – talousraportointi
talousraportointikoodisto@valtiokonttori.fi